
Előkészítette: Szász Éva jegyző

Véleményező: Pénzügyi, Ügyrendi és Városfejlesztési Bizottság

Döntéshozatal: egyszerű többség 

Tárgyalás módja: nyilvános ülés

Tisztelt Képviselő-testület!


Martfű Város Önkormányzata 2016. március 31. napján vállalkozási szerződést kötött a Martfűi Városfejlesztési Nonprofit Kft-vel  a    martfűi 823/20, 779, 707, 382/1, 381, 367 hrsz-ú, Martfű Kérész út és Május 1. út közötti járda és kerékpárút felújítási munkálatainak kivitelezésére bruttó 18.320.396.- Ft vállalkozási díjért.
Martfű Város Önkormányzata a fejlesztésre fenti költséggel pályázatot nyújtott be az adósságkonszolidációban részt nem vett önkormányzatok részére biztosított előirányzat terhére.
A benyújtott fejlesztési elképzeléseket a Belügyminisztérium BMÖGF/188-78/2015. számú támogatói okirattal jóváhagyta.

A pályázati költségvetés és a vállalkozási díj is kizárólag az anyagköltséget tartalmazta, tekintettel arra, hogy a beruházást saját kivitelezésben (az önkormányzat nonprofit Kft-jével) terveztük. 
A kivitelezés során azonban több munkafázisra alvállalkozói teljesítést kellett igénybe venni, illetve olyan e szerződés mellékletét képező munkák elvégzésére is sor került, melyeket a Szerződés nem tartalmazott. (a Kérész úti sarok kialakítása, a Május 1 úti sarok térkialakítása színes térkővel, parkosítással, a járdák, bejárók bekötése 11 útkereszteződés és 22 kapubejáró, 40 db járda és kapubejáró, a Kőrizs úttól a járda és a kerékpárút egybe térkövezése, 5 x 0,5 m-es virágágyásokkal kiemelt szegéllyel, öntözőrendszer kiépítésével, az útkereszteződések szintkülönbségeinek összedolgozása)
A fenti munkálatok elvégzésére mindenképpen szükség volt annak érdekében, hogy a felújítás megfelelő minőségben, városképi szempontból esztétikusan, a lakosság megelégedésére készüljön el.

A pótmunka költsége a melléklet dokumentumok szerint bruttó 24.467.636.- Ft.

Kérem a Tisztelt Képviselő-testületet, hogy a felújítás pótköltségeit az önkormányzat 2016. évi költségvetésének általános tartaléka terhére szíveskedjen biztosítani, és az előterjesztés mellékletét képező szerződés-tervezet hagyja jóvá.

Határozati javaslat:

Martfű Város Önkormányzata Képviselő-testületének
…/2016.(…….) határozata

Pótmunka szerződés jóváhagyására
(Martfű, Kérész út és a Május 1. út közötti kerékpárút, járda felújítása)


Martfű Város Önkormányzatának Képviselő-testülete megtárgyalta a Pótmunka szerződés jóváhagyására (Martfű, Kérész út és Május 1. út közötti kerékpárút, járda felújítása) vonatkozó előterjesztést és az alábbiak szerint döntött:

A Képviselő-testület a határozat mellékletét képező, a Martfű, Kérész út és Május 1. út közötti kerékpárút, járda felújításának kivitelezése során felmerült pótmunka elvégzésére vonatkozó szerződést a határozat melléklete szerint jóváhagyja. A pótmunka költségeit, 19.265.855.- Ft + 5.201.781 Ft ÁFA összesen: 24.467.636.- Ft-ot a Képviselő-testület az önkormányzat 2016. évi költségvetésének általános tartaléka terhére biztosítja.

A Képviselő-testület felhatalmazza a polgármestert a határozat mellékletét képező szerződés aláírására.

Erről értesülnek:
1. Jász-Nagykun-Szolnok Megyei Kormányhivatal
2. Valamennyi képviselő helyben
3. Martfűi Városfejlesztési Nonprofit Kft.
4. Pénzügyi és Adóügyi Iroda 
5. Műszaki Iroda
6. Irattár

Martfű, 2016. június 15.

Dr. Papp Antal
polgármester



3

image1.png




